Frontalzone
Frontalzone er en skrå flade i atmosfæren, der adskiller to forskellige luftmasser. Frontalzonen kendes på et ofte meget langt skybælte, der som regel danner et udbredt nedbørsområde.
Den bedst kendte frontalzone er polarfronten, som adskiller den kolde polare og den varme subtropiske luft på den nordlige halvkugle. Frontalzonens styrke er afhængig af temperaturforskellen mellem de to luftmasser. Jo større forskel, des tykkere skyer og mere nedbør.